Tartu (fregatt)

Tartu nime kandis 1793–97 Prantsuse fregatt algse nimega Uranie. 

Prantsuse mereväe fregatt, mis lasti vette 1788. aastal, osales 1793. aastal sõjategevuses, vallutades Briti laeva HMS Thames. Selle käigus sai surma Uranie kapten Jean-François Tartu, kelle auks laev ümber nimetati.

5. jaanuaril 1797 langes fregatt brittide kätte ning oli 1807. aastani teenistuses nime all HMS Uranie. Selle käigus vallutas Uranie 28. juulil 1800 Prantsuse kaaperkuunari Revanche. 1807. aastal kohtas Uranie Prantsuse laeva nimega Manche, kuid ei astunud lahingusse; seepärast anti Uranie kapten hiljem sõjakohtu alla.

Prantsusmaa sõjalaevad